**Összefoglaló az PTT Tagjai és az MKVK Elnöksége részére**

**a Pénz- és Tőkepiaci Tagozat 2019. évi tevékenységéről**

**2019. november 12.**

**Tagság**

Jelenleg 358 fő (2010: 501 fő, 2011: 490 fő, 2012: 474 fő, 2013: 466 fő, 2014:458 fő, 2015: 445 fő, 2016: 420, 2017: 401, 2018: 371 fő) regisztrált tagozati tag alkotja a tagozatot, melynek 76,3%-a aktív (főfoglalkozású) státuszban lévő könyvvizsgáló. Éves költségvetésünk 1.258 EFt (2018: 1.484 EFt).

**Elnökség**

Az Elnökség évente általában 4 alkalommal ülésezik (2019-ben 3 alkalom), elsősorban szakmai témákban. Az Elnökség tagjai:

1. Agócs Gábor, Elnök
2. Balázs Árpád, Alelnök
3. Bíróné Zeller Judit
4. Gábor Gabriella
5. Somogyvári Sándorné
6. Szabó Gergely

Az Elnökség munkáját Szakértői Csoport segíti, melybe az MNB (7 fő), a Bankszövetség (3 fő), a MABISZ (1 fő) delegáltak szakértőket. Az MNB kérésének eleget téve a szakértőink neveiben minimális változás történt 2018. év folyamán.

A tagozat 2005. szeptember 14-én taggyűlésén elfogadta szervezeti és működési szabályzatát, ennek kisebb kiegészítése, módosítása többször megtörtént. Legutóbb 2015. november 4-én.

A 2009. év óta tagozatunk (a Könyvvizsgálói Közfelügyeleti Bizottsággal egyeztetve) nyitott a közérdeklődésre számot tartó (tőzsdén jegyzett) gazdálkodók könyvvizsgálói számára is. Ezzel megnyílt az út további 25-30 könyvvizsgáló számára, hogy szakmai támogatást kapjon, és speciális képzéseken vegyen részt.

A taggyűlések minden alkalommal szakmai nap keretében kerülnek megrendezésre, melyeken rendszerint 4 oktatási kredit pont gyűjthető. A 2008. évtől a szakmai rendezvények nem csak a tagozati tagoknak, de helyi szervezeteknél jelentkezők számára is elérhető (a vonatkozó költségeket is a tagozat viseli). 2012-től ezek - a költségtakarékosság jegyében - a Budapest Fővárosi Szervezettel közösen kerülnek megrendezésre.

A szakmai napjaink keretében a következő minősítésekhez rendelt speciális kreditpont gyűjthető: pénzügyi intézményi, befektetési vállalkozási, pénztári, biztosítási speciális minősítések. Továbbá, 2x2 kredit erejéig a tagozat a 2012-es évtől az IFRS minősítéshez tartózó oktatást is rendez (a minősítéshez előírt kreditek 2018-ban megváltoztak!).[[1]](#footnote-1)

A 2015. évtől a két fél napos programon túl további egy nap (4 kredit) több modulból álló e-learning formájában, térítésmentesen elérhető a kamara tagjai számára. Az e-learning formájában elérhető szakmai előadások és az „élő” szakmai nap programja között nincs átfedés.

1. **rendezvény**

* időpont: 2019. november 12. délelőtt 9.00 – 12.30
* helyszín: Villányi Úti Konferenciaközpont 1113 Budapest Villányi út 11-13.
* témák:
  + Bevezetés, tagozati hírek
  + Az MNB adatszolgáltatás és a könyvvizsgáló - barátok vagy csak ismerik egymást
  + IFRS frissítés – új standardok és változások
  + Taggyűlés
* kreditpontok: max. 2 - IFRS, pénzügyi intézményi, befektetési vállalkozási, pénztári, biztosítási (a résztvevő választása szerint)

1. **rendezvény**

* időpont: 2019. november 12. délután 13.00 – 16.15
* helyszín: Villányi Úti Konferenciaközpont 1113 Budapest Villányi út 11-13.
* témák:
  + A Magyar Nemzeti Bank visszajelzései a könyvvizsgálók számára – a könyvvizsgálói különjelentések és az ellenőrzések tapasztalatai MNB-s szemmel
  + IFRS 16 - A lízingekről gyakorlatiasan
  + A CRR2-CRD5 - változik a keretrendszer
* kreditpontok: max. 2 - pénzügyi intézményi, befektetési vállalkozási, pénztári, biztosítási speciális minősítések (a résztvevő választása szerint)

E-learning előadás formájában 2019-ben a kamarai minőség-ellenőrzés, a könyvvizsgálói különjelentésről szóló standard első tapasztalatai és változásai, a kulcsfontosságú könyvvizsgálati területek bemutatása az audit jelentésen, a Közfelügyeleti Hatóság szerepe és munkája, a csalás, megtévesztés, visszaélések és szabálytalanságok feltárása könyvvizsgálat folyamán, valamint a jogszabályi változások témájában készül a Tagozat a szakmai napok keretében. A felvételekre az éves tagozati normatív támogatás biztosít fedezetet.

A fenti rendezvényeken túl, a következő kisebb létszámú kerekasztal beszélgetéseket (workshop-okat) tervezzük megszervezni a jelentkezők létszámának függvényében (1-1 kredit pont):

* A befektetési alapok könyvvizsgálatának specialitásai, gyakorlati problémák, kérdések és válaszok
* A pénzügyi vállalkozások (követeléskezelők) könyvvizsgálatának specialitásai, MNB adatszolgáltatás, gyakorlati problémák, kérdések és válaszok
* A pénztárak könyvvizsgálatának specialitásai, a gyakorlati problémák, kérdések és válaszok
* A biztosítók könyvvizsgálatának specialitásai, a gyakorlati problémák, kérdések és válaszok
* A befektetési vállalkozások könyvvizsgálatának specialitásai, a gyakorlati problémák, kérdések és válaszok.

A térítésmentes szakmai napokon rendszeresen 200 feletti a résztvevői létszám. A szakmai napok előadásai témáinak kiválasztása e-mailen keresztül a tagok véleményének kikérésével történik.

A Tagozat 400 E Ft pályázati forrásban részesült ebben az évben, amelyet a különjelentéshez és ajánlásokhoz tartozó módszertani segédletek frissítésére kíván fordítani. Az anyagot egy külön erre a célra felállított munkacsoport dolgozza ki.

**Elnökégi ülések, szakmai munka**

Az Elnökség átlagoson negyedévente ülésezik. Tárgyévben elért eredményeink:

* Korszerű, szakmai anyagokat és teljes tagozati tagnévsort tartalmazó honlap áll rendelkezésre a Kamara honlapján belül. A honlapon lehet jelentkezni és tagi adatokat módosítani, valamint a szakmai napok anyagai és egyéb publikációk is elérhetőek, letölthetőek.
* Az előző évben elkészített a módszertani útmutató frissítése folyamatban van és a különjelentés standard kisebb korrekciója is várható.
* egyeztetések az MNB-vel, ideértve a különjelentés standardot, IFRS specifikus témákat,
* A Kamara honlapján számos felhívás, szakmai állásfoglalás, iránymutatás elhelyezése a következő témákban:
* megváltozott minősítési követelményekről (frissített)
* a könyvvizsgáló cégek és kamarai tag könyvvizsgálók kötelező rotációjáról és a nyújtható egyéb szolgáltatásokról a közérdeklődésre számot tartó gazdálkodói körben (frissített)
* a vonatkozó jelentés mintákról (ideértve az IFRS 9 szerinti nyitómérleg könyvvizsgálói jelentését)
* a könyvvizsgálói titoktartás alóli felmentés esetén az MNB felé történő adatszolgáltatás módjáról (frissített)

**Rendszeres feladataink**

* Szakmai Konferenciák szervezése
* Az Elnökség munkáját támogató Szakértői Csoport létrehozása és működtetése

A Szakértői Csoport tagjai:

* + MNB: Kalina Gábor, főkönyvelő
  + MNB Felügyeleti Csoport: File Tamás, Kissné Ladányi Éva, Farkas Ákos, Orosz József, Osztoics Danica
  + MABISZ: Stefanincsné Németh Éva
  + Bankszövetség képviselői: Schöner Gábor, Szarvas Hajnalka, Tuboly Zoltán
* Jogszabálytervezetek véleményezése
* Részvétel a Konzultációs Szolgálat munkájában

1. A minősítéssel rendelkező könyvvizsgálók számára a Magyar Könyvvizsgálói Kamara szakmai továbbképzési szabályzatának VII. fejezet (3) pontja alapján speciális minősítés esetén teljesítendő kreditek (csak tárgyévben számolhatóak el, nem lehet átvinni következő évre): IFRS 2 kredit, pénzügyi intézményi 1 kredit, befektetési vállalkozási 1 kredit, pénztári 1 kredit, biztosítói 1 kredit, kibocsátói 1 kredit, (IFRS minősítés kivételével a többlet kreditek elszámolhatók más minősítés javára is). [↑](#footnote-ref-1)